SAWAD พุ่ง 8% โบรกฯชูเป้า 74 บ. มองกำไร Q4 เด่น รับรายได้ค่าธรรมเนียมโต-ค่าใช้จ่ายลด
SAWAD วิ่ง 8% โบรกฯมองกำไรไตรมาส 4 เด่น จากการเติบโตของรายได้ค่าธรรมเนียม และค่าใช้จ่ายในการดำเนินงานลดลง แนะนำ “ซื้อ” ราคาเป้าหมาย 74 บ.
17 พ.ย. 2564

ผู้สื่อข่าวรายงานว่าวันนี้ (17 พ.ย.2564) ราคาหุ้นบริษัท ศรีสวัสดิ์ คอร์ปอเรชั่น จำกัด (มหาชน) หรือ SAWAD ณ เวลา 10:29 น. อยู่ที่ระดับ 68.00 บาท เพิ่มขึ้น 4.75 บาท หรือ 7.51% โดยทำจุดสูงสุดที่ 68.50 บาท และทำจุดต่ำสุดที่ 64.25 บาท ด้วยมูลค่าการซื้อขาย 1.33 พันล้านบาท

บริษัท หลักทรัพย์ เมย์แบงก์ กิมเอ็ง (ประเทศไทย) จำกัด (มหาชน) ระบุในบทวิเคราะห์ (17 พ.ย.2564) โดยทางฝ่ายวิจัยได้ปรับเพิ่มคำแนะนำเป็น “ซื้อ” จาก “ถือ” หลังจากที่ราคาหุ้นลดลง 11% และ Laggard SET ถึง 12% ในช่วง 2 เดือนที่ผ่านมา ทั้งนี้ทางฝ่ายวิจัยคาดว่ากำไรจะดีขึ้นจากไตรมาสก่อน จากการเติบโตของรายได้ค่าธรรมเนียม และ Opex (ค่าใช้จ่ายในการดำเนินงาน) ที่ลดลงในไตรมาส 4/2564 ผสานตั้งเป้าปล่อยสินเชื่อเช่าซื้อเครื่องใช้ไฟฟ้าในช่วงไตรมาส 1/2565 ราคาเป้าหมาย 74 บาท